stanford-oval/wikipedia huggingface dataset:
รายชื่อนครในประเทศญี่ปุ่น
แหล่งข้อมูล

| จังหวัด | วันที่สำรวจประชากร  (ค> ศ.-เดือน-วัน) | อ้างอิง |
| --- | --- | --- |
| ไอจิ | 2008-01-01 |  |
| อากิตะ | 2008-01-01 |  |
| อาโอโมริ | 2008-01-01 |  |
| ชิบะ | 2008-01-01 |  |
| เอฮิเมะ | 2008-01-01 |  |
| ฟูกูอิ | 2008-01-01 |  |
| ฟูกูโอกะ | 2008-01-01 |  |
| ฟูกูชิมะ | 2008-01-01 |  |
| กิฟุ | 2008-01-01 |  |
| กุมมะ | 2008-01-01 |  |
| ฮิโรชิมะ | 2008-01-01 |  |
| ฮกไกโด | 2012-03-31 |  |
| เฮียวโงะ | 2008-01-01 |  |
| อิบารากิ | 2008-01-01 |  |
| อิชิกาวะ | 2008-01-01 |  |
| อิวาเตะ | 2008-01-01 |  |
| คางาวะ | 2008-01-01 |  |
| คาโงชิมะ | 2008-01-01 |  |
| คานางาวะ | 2008-01-01 |  |
| โคจิ | 2008-02-29 |  |
| คูมาโมโตะ | 2008-01-01 |  |
| เกียวโต | 2008-01-01 |  |
| มิเอะ | 2008-01-01 |  |
| มิยางิ | 2008-01-01 |  |
| มิยาซากิ | 2008-01-01 |  |
| นางาโนะ | 2008-01-01 |  |
| นางาซากิ | 2008-01-01 |  |
| นาระ | 2008-01-01 |  |
| นีงาตะ | 2008-01-01 |  |
| โออิตะ | 2008-01-01 |  |
| โอกายามะ | 2008-01-01 |  |
| โอกินาวะ | 2008-01-01 |  |
| โอซากะ | 2008-01-01 |  |
| ซางะ | 2008-01-01 |  |
| ไซตามะ | 2008-01-01 |  |
| ชิงะ | 2008-01-01 |  |
| ชิมาเนะ | 2008-01-01 |  |
| ชิซูโอกะ | 2008-01-01 |  |
| โทจิงิ | 2008-01-01 |  |
| โทกูชิมะ | 2008-01-01 |  |
| โตเกียว | 2008-01-01 |  |
| ทตโตริ | 2008-01-01 |  |
| โทยามะ | 2008-01-01 |  |
| วากายามะ | 2008-01-01 |  |
| ยามางาตะ | 2008-01-01 |  |
| ยามางูจิ | 2008-01-01 |  |
| ยามานาชิ | 2008-01-01 |  |
ตัวเลขพื้นที่อ้างอิงจาก สถาบันการสำรวจทางภูมิศาสตร์แห่งประเทศญี่ปุ่น (Geographical Survey Institute of Japan) ณ วันที่ 1 ตุลาคม ค.ศ. 2007
เว็บไซต์แหล่งที่มาของจำนวนประชากรในแต่ละจังหวัดอ้างอิงจาก ja:Template:自治体人口/doc
ดูเพิ่ม

เทศบาลของประเทศญี่ปุ่น
รายชื่อเขตมหานครในประเทศญี่ปุ่น
นครของประเทศญี่ปุ่น
รายชื่อนครในประเทศญี่ปุ่นเรียงตามจำนวนประชากร
รายชื่อเมืองในประเทศญี่ปุ่น
รายชื่อหมู่บ้านในประเทศญี่ปุ่น
กวิน แคสกี้

| กวิน แคสกี้ |
| --- | --- |
เกิด: 8 สิงหาคม พ.ศ. 2540 (27 ปี) กวิน แคสกี้
สัญชาติ: ไทย-อเมริกัน
ส่วนสูง: 185 เซนติเมตร
น้ำหนัก: 73 กิโลกรัม
ศิษย์เก่า: มหาวิทยาลัยอัสสัมชัญ
ผลงานเด่น:  หมอก - จูบสุดท้ายเพื่อนายคนเดียว (2562)  ไมล์ - หอนี้ชะนีแจ่ม (2563)  แดน - เขาไม่ใช่ผม (2564)  สายฟ้า - ใครคืออองชองเต (2565)  ดีเดย์ - ซุป'ตาร์กับหญ้าอ่อน (2565)  ปีแสง - บทกวีของปีแสง (2566) 
อาชีพแสดง
อาชีพ: นักร้อง • นักแสดง
ปีที่แสดง: 2561–ปัจจุบัน
สังกัด: จีเอ็มเอ็มทีวี
 
กวิน แคสกี้ (อังกฤษ: Gawin Caskey, เกิด 8 สิงหาคม 2540) เป็นนักร้องและนักแสดงชาวไทย เขาเป็นที่รู้จักจากบทบาทของเขาในละครโทรทัศน์เรื่องจูบสุดท้ายเพื่อนายคนเดียว, เขาไม่ใช่ผม และบทกวีของปีแสง
ชีวิตวัยเด็กและการศึกษา

กวิน แคสกี้ เกิดเมื่อวันที่ 8 สิงหาคม 2540 ที่กรุงเทพมหานคร เขาเป็นลูกครึ่งไทย–อเมริกัน พูดได้ทั้งภาษาอังกฤษอย่างคล่องแคล่ว
เขาสำเร็จการศึกษาระดับมัธยมศึกษาตอนปลายจากโรงเรียนมัธยมปลาย McDowell ประเทศสหรัฐอเมริกา เขาสำเร็จการศึกษาระดับปริญญาตรีสาขาวิชาการจัดการธุรกิจระหว่างประเทศจากคณะบริหารธุรกิจและเศรษฐศาสตร์ มหาวิทยาลัยอัสสัมชัญ
อาชีพและความก้าวหน้า

ในปี 2561 กวินเข้าสู่วงการบันเทิงเมื่อเขารับบท "หมอก" ในละครเรื่อง จูบให้ได้ถ้านายแน่จริง ที่ผลิตโดย จีเอ็มเอ็มทีวี เขาได้รับบทบาทเดิมอีกครั้งในละครภาคต่อเรื่องจูบสุดท้ายเพื่อนายคนเดียว ในปี 2562 ส่งผลให้เขาโด่งดัง
จากปี 2561 เป็นต้นมา กวินรับบทนักแสดงสมทบในละครหลายเรื่อง รวมถึงบทบาท "ไมล์" ในเรื่อง หอนี้ชะนีแจ่ม ตอน วินนี้ดีต่อใจ "สายฟ้า" ในใครคืออองชองเต และ "ดี–เดย์" ใน ซุป'ตาร์กับหญ้าอ่อน บท "แดน" ของเขาในละครซีรีส์ที่ประสบความสำเร็จเรื่อง เขาไม่ใช่ผม นำพาเขาสู่ความโด่งดังระดับนานาชาติ
ในปี 2566 กวินคว้าบทนำครั้งแรกในบท "ปีแสง" ประกบคู่กับ พีรวัส แสงโพธิรัตน์ ในละครซีรีส์เรื่อง บทกวีของปีแสง
ผลงาน

| ปี | เรื่อง | รับบท |
| --- | --- | --- |
| 2561 | Kiss Me Again จูบให้ได้ถ้านายแน่จริง | หมอก |
| 2562 | Dark Blue Kiss จูบสุดท้ายเพื่อนายคนเดียว | หมอก |
| 2563 | หอนี้ชะนีแจ่ม | ไมล์ |
| 2564 | Not Me เขาไม่ใช่ผม | แดน |
| 2565 | ใครคืออองชองเต | สายฟ้า |
| 2565 | ซุป'ตาร์กับหญ้าอ่อน | ดีเดย์ |
| 2566 | บทกวีของปีแสง Be My Favorite | ปีแสง |
| 2568 | My Golden Blood เลือดนายลมหายใจฉัน | ตอง |
ผลงานเพลง

ต่อให้เป็นจูบสุดท้าย (เพลงประกอบซีรีส์ Dark Blue Kiss จูบสุดท้ายเพื่อนายคนเดียว)
โลกของฉันคือเธอ (เพลงประกอบซีรีส์ หัวใจรักสี่ดวงดาว)
เพิ่งเข้าใจ (เพลงประกอบซีรีส์ นายคะ อย่ามาอ่อย)
เศษ (เพลงประกอบซีรีส์ นาบี ฉันจะไม่รักเธอ)
แค่รู้ก็พอ (เพลงประกอบซีรีส์ ใครคืออองชองเต)
นับดาว (เพลงประกอบ คืนนับดาว Astrophile)
แม่ไม่ชอบ แต่ฉันชอบ (เพลงประกอบ คู่แท้ แม่ไม่เลิฟ The Three GentleBros)
สิ่งเดียวที่ไม่ยอม (เพลงประกอบ บทกวีของปีแสง Be My Favorite)
ฮัมซา ยูซัฟ

| ฮัมซา ยูซัฟ Humza Yousaf |
| --- | --- |


มุขมนตรีสกอตแลนด์ คนที่ 6
ดำรงตำแหน่ง 29 มีนาคม 2023 – 7 พฤษภาคม 2024
กษัตริย์: ชาลส์ที่ 3
ก่อนหน้า: นิโคลา สเตอร์เจียน
ถัดไป: จอห์น สวินนีย์
 
ข้อมูลส่วนบุคคล
เกิด:  (1985-04-07) 7 เมษายน ค.ศ. 1985 (39 ปี)
พรรคการเมือง: ชาติสกอต

ฮัมซา ฮารูน ยูซัฟ เป็นนักการเมืองชาวสกอตแลนด์ที่ดำรงตำแหน่งมุขมนตรีสกอตแลนด์และเป็นหัวหน้าพรรคชาติสกอตตั้งแต่เดือนมีนาคม ค.ศ. 2023 ก่อนหน้านี้ ยูซัฟดำรงตำแหน่งภายใต้รัฐบาลของนิโคลา สเตอร์เจียน ในตำแหน่งรัฐมนตรียุติธรรมระหว่างปี ค.ศ. 2018 ถึง ค.ศ. 2021 จากนั้นเป็นรัฐมนตรีสาธารณสุขระหว่าง ค.ศ. 2021 ถึง ค.ศ. 2023 เขาเป็นสมาชิกรัฐสภาสกอตแลนด์ในเขตเลือกตั้ง Glasgow Pollok ตั้งแต่ ค.ศ. 2016
คันชิไก โนะ อาโตริเอะ ไมสึตะ

ซีรีส์ไลต์โนเวลของญี่ปุ่น
| --- | --- |
คันชิไก โนะ อาโตริเอะ ไมสึตะ: เอยู ปาติ โนะ โมโต ซัทสึโยกาคาริ กะ, จิตสึ วะ เซนโต อิไก กะ SSS รันกุ ดัตตา โตะ อิอุ โยคุ อารุ ฮานาชิ
勘違いの工房主～英雄パーティの元雑用係が、実は戦闘以外がSSSランクだったというよくある話～ (Kanchigai no Atorie Maisutā: Eiyū Pāti no Moto Zatsuyōgakari ga, Jitsu wa Sentō Igai ga SSS Ranku Datta to Iu Yoku Aru Hanashi)
แนว: จินตนิมิต
นวนิยายชุด
เขียนโดย: โยซุเกะ โทคิโนะ
สำนักพิมพ์: อัลฟาโพลิส
ตีพิมพ์ตั้งแต่: 19 สิงหาคม พ.ศ. 2561 – ปัจจุบัน
ไลต์โนเวล
เขียนโดย: โยซุเกะ โทคิโนะ
วาดภาพโดย: โซโนเซะ
สำนักพิมพ์: อัลฟาโพลิส
กลุ่มเป้าหมาย: ผู้ชาย
ตีพิมพ์ตั้งแต่: 31 มีนาคม พ.ศ. 2562 – ปัจจุบัน
จำนวนเล่ม: 10
มังงะ
เขียนโดย: โยซุเกะ โทคิโนะ
วาดภาพโดย: นาฮารุ ฟุรุคาวะ
สำนักพิมพ์: อัลฟาโพลิส
กลุ่มเป้าหมาย: โชเน็ง
ตีพิมพ์ตั้งแต่: 17 ธันวาคม พ.ศ. 2562 – ปัจจุบัน
จำนวนเล่ม: 7
อนิเมะโทรทัศน์
กำกับโดย: ฮิซาชิ อิชิอิ
เขียนบทโดย: เดโกะ อากาโอะ
ดนตรีโดย: ฮาริเกมุ วาตะ
สตูดิโอ: อีเอ็มที สแควร์
เครือข่าย: โตเกียวเอ็มเอ็กซ์, วายทีวี, บีเอส เอ็นทีวี
ฉาย:  6 เมษายน พ.ศ. 2568  –  กำหนดการ
คันชิไก โนะ อาโตริเอะ ไมสึตะ: เอยู ปาติ โนะ โมโต ซัทสึโยกาคาริ กะ, จิตสึ วะ เซนโต อิไก กะ SSS รันกุ ดัตตา โตะ อิอุ โยคุ อารุ ฮานาชิ (ญี่ปุ่น: 勘違いの工房主～英雄パーティの元雑用係が、実は戦闘以外がSSSランクだったというよくある話～, โรมาจิ: Kanchigai no Atorie Maisutā: Eiyū Pāti no Moto Zatsuyōgakari ga, Jitsu wa Sentō Igai ga SSS Ranku Datta to Iu Yoku Aru Hanashi) เป็นซีรีส์ไลต์โนเวลญี่ปุ่นที่เขียนโดยโยซุเกะ โทคิโนะ และวาดภาพประกอบโดยโซโนเซะ เผยแพร่ครั้งแรกทางออนไลน์ตั้งแต่เดือนสิงหาคม พ.ศ. 2561 อัลฟาโพลิสได้ตีพิมพ์เป็นเล่มเรื่องนี้ไปแล้วจำนวน 10 เล่มนับตั้งแต่เดือนมีนาคม พ.ศ. 2562 การดัดแปลงเป็นมังงะที่วาดภาพประกอบโดยนาฮารุ ฟุรุคาวะ เริ่มตีพิมพ์ออนไลน์ผ่านเว็บไซต์มังงะของอัลฟาโพลิสในเดือนธันวาคม พ.ศ. 2562 และได้รวบรวมตีพิมพ์เป็นเล่ม(ทังโกบง)จำนวน 7 เล่ม ซีรีส์อนิเมะทางโทรทัศน์ที่ผลิตโดยสตูดิโออีเอ็มที สแควร์ มีกำหนดออกอากาศในเดือนเมษายน พ.ศ. 2568
สื่อ > ไลต์โนเวล

| # | วันที่ออกจำหน่าย | ISBN |
| --- | --- | --- |
| 1 |  31 มีนาคม พ.ศ. 2562 | 978-4-434-25747-6 |
| 2 |  31 กรกฎาคม พ.ศ. 2562 | 978-4-434-26303-3 |
| 3 |  30 พฤศจิกายน พ.ศ. 2562 | 978-4-434-26785-7 |
| 4 |  30 มิถุนายน พ.ศ. 2563 | 978-4-434-27333-9 |
| 5 |  31 สิงหาคม พ.ศ. 2563 | 978-4-434-27776-4 |
| 6 |  31 มกราคม พ.ศ. 2564 | 978-4-434-28400-7 |
| 7 |  31 สิงหาคม พ.ศ. 2564 | 978-4-434-29271-2 |
| 8 |  28 กุมภาพันธ์ พ.ศ. 2565 | 978-4-434-29994-0 |
| 9 |  30 พฤศจิกายน พ.ศ. 2565 | 978-4-434-31164-2 |
| 10 |  31 สิงหาคม พ.ศ. 2566 | 978-4-434-32488-8 |
สื่อ > มังงะ

การดัดแปลงเป็นมังงะที่วาดภาพโดยนาฮารุ ฟุรุคาวะ เริ่มเผยแพร่เว็บไซต์มังงะของอัลฟาโพลีสเมื่อวันที่ 17 ธันวาคม พ.ศ. 2562 ตอนต่างๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 7 เล่มเมื่อเดือนตุลาคม พ.ศ. 2567
| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  30 พฤศจิกายน พ.ศ. 2563 | 978-4-434-28137-2 |
| 2 |  31 พฤษภาคม พ.ศ. 2564 | 978-4-434-28896-8 |
| 3 |  28 กุมภาพันธ์ พ.ศ. 2565 | 978-4-434-29998-8 |
| 4 |  31 ธันวาคม พ.ศ. 2565 | 978-4-434-31353-0 |
| 5 |  31 สิงหาคม พ.ศ. 2566 | 978-4-434-32502-1 |
| 6 |  29 กุมภาพันธ์ พ.ศ. 2567 | 978-4-434-33490-0 |
| 7 |  31 ตุลาคม พ.ศ. 2567 | 978-4-434-34674-3 |
สื่อ > อนิเมะ

มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 18 ตุลาคม พ.ศ. 2567 ซีรีส์นี้ผลิตโดยสตูดิโออีเอ็มที สแควร์ และกำกับโดยฮิซาชิ อิชิอิ โดยมีเดโกะ อากาโอะเป็นผู้เขียนบทซีรีส์ มิยูกิ นากามูระเป็นผู้ออกแบบตัวละคร และฮาริเกมุ วาตะเป็นผู้แต่งเพลงประกอบ มีกำหนดการออกอากาศในวันที่ 6 เมษายน พ.ศ. 2568 ทางช่องโตเกียวเอ็มเอ็กซ์และช่องอื่น ๆ เพลงเปิดของเรื่องคือ "FACSTORY" ขับร้องโดย MeseMoa. [ja] ในขณะที่เพลงปิดของเรื่องคือ "Haru ni Kiete" (春に消えて, หายไปในฤดูใบไม้ผลิ) ขับร้องโดย LOT SPiRiTS
แหล่งข้อมูลอื่น

เว็บไซต์อย่างเป็นทางการของไลต์โนเวลและมังงะ (ในภาษาญี่ปุ่น)
เว็บไซต์ทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
คันชิไก โนะ อาโตริเอะ ไมสึตะ (นิยาย) ที่เครือข่ายข่าวอนิเมะ
| ด ค กอีเอ็มที สแควร์ |
| --- | --- |
ซีรีย์ทางโทรทัศน์:  Rainy Cocoa (พ.ศ. 2558)  Rainy Cocoa, Welcome to Rainy Color (พ.ศ. 2558)  Kuma Miko: Girl Meets Bear (พ.ศ. 2559)  The High School Life of a Fudanshi (พ.ศ. 2559)  Rainy Cocoa in Hawaii (พ.ศ. 2559)  Nyanko Days (พ.ศ. 2560)  Love Tyrant (พ.ศ. 2560)  Rainy Cocoa 'Amecon!!' (พ.ศ. 2560)  Urahara (พ.ศ. 2560)  Alice or Alice (พ.ศ. 2561)  ราชาอาชาไนยกับวาลคิรีแห่งพันธสัญญา (พ.ศ. 2561)  Rainy Cocoa side G (พ.ศ. 2562)  แอสแซสซินส์ ไพรด์ (พ.ศ. 2562)  เพื่อนเพี้ยนข้างกายกับยอดชายนักตบมุก (พ.ศ. 2563)  คุมะ คุมะ คุมะ แบร์ (พ.ศ. 2563)  ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ (พ.ศ. 2564)  เลิกแล้วครับ เลิกเป็นผู้กล้าแล้วครับ (พ.ศ. 2565)  Shoot! Goal to the Future (พ.ศ. 2565)  เทมเมอร์ถูกทิ้งกับเด็กหญิงหูแมวสุดแกร่ง (พ.ศ. 2565)  คุมะ คุมะ คุมะ แบร์ พันช์! (พ.ศ. 2566)  เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ- (พ.ศ. 2566)  อิเซไก เด โมฟูโมฟุ นาเดนาเดะ ซูรุ ทาเมนิ กันบัตเตมาซุ (พ.ศ. 2567)  ชูมัตสึ เทรน โดโกะ เอ อิคุ? (พ.ศ. 2567)  บันทึกการเดินทางแสนเอื่อยในต่างโลก เลี้ยงลูกพร้อมกับเป็นนักผจญภัย (พ.ศ. 2567)  ฉันอยากหนีจากบทเรียนเจ้าหญิง (พ.ศ. 2568)  คันชิไก โนะ อาโตริเอะ ไมสึตะ (พ.ศ. 2568)  โบรุปาคุ เดะ สึคามาเอเตะ! (พ.ศ. 2568)  อารุ มาโจะ กะ ชินุ มาเดะ (พ.ศ. 2568) 
 หมวดหมู่
ธรรมวิชญ์ โพธิพิพิธ

| ธรรมวิชญ์ โพธิพิพิธม> ว.ม., ป.ช. |
| --- | --- |
[[File:‎|frameless|upright=1]]
ข้อมูลส่วนบุคคล
เกิด: พิพิธ โพธิพิพิธ 17 มีนาคม พ.ศ. 2513 (54 ปี) อำเภอบ่อพลอย จังหวัดกาญจนบุรี ประเทศไทย
พรรคการเมือง: ประชาธิปัตย์ (2554–2561) พลังประชารัฐ (2561–2565) ภูมิใจไทย (2565–ปัจจุบัน)
คู่สมรส: ลดาพิมพ์ โพธิพิพิธธนากร
ชื่อเล่น: แหลม

ธรรมวิชญ์ โพธิพิพิธ (เกิด 17 มีนาคม พ.ศ. 2513) อดีตสมาชิกสภาผู้แทนราษฎรจังหวัดกาญจนบุรี อดีตสมาชิกสภาผู้แทนราษฎรแบบบัญชีรายชื่อ และอดีตเลขาธิการสมาคมกำนันผู้ใหญ่บ้าน จังหวัดกาญจนบุรี ปัจจุบันสังกัดพรรคภูมิใจไทย
ประวัติ

ธรรมวิชญ์ เกิดเมื่อวันที่ 17 มีนาคม พ.ศ. 2513 เป็นบุตรนายประชา และนางทวี โพธิพิพิธ และเป็นน้องชายอัฏฐพล โพธิพิพิธ
สำเร็จการศึกษาระดับประถมศึกษา จากโรงเรียนกรุงเทพคริสเตียนวิทยาลัย ระดับมัธยมศึกษา จากโรงเรียนเทคนิคตลิ่งชันพณิชยการ และระดับปริญญาตรี จากมหาวิทยาลัยรามคำแหง
งานการเมือง

ธรรมวิชญ์ หรือ ผู้ใหญ่แหลม เริ่มต้นงานการเมืองท้องถิ่น โดยการเป็นผู้ใหญ่บ้าน หมู่ที่ 14 บ้านตะคร่ำเอน ต่อมาได้รับเลือกตั้งเป็นนายกองค์การบริหารส่วนตำบลตะคร่ำเอน ในปี พ.ศ. 2542 เคยดำรงตำแหน่งเลขาธิการสมาคมกำนันผู้ใหญ่บ้านจังหวัดกาญจนบุรี ในระหว่างปี พ.ศ. 2538-2542 และเคยเป็นกรรมการพนักงานองค์การบริหารส่วนตำบล (ก.อบต.) จังหวัดกาญจนบุรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ธรรมวิชญ์ ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็นสมัยแรก
ในปี พ.ศ. 2561 เขาและอัฏฐพล โพธิพิพิธ ได้ย้ายไปสังกัดพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
สาคร เกี่ยวข้อง

| สาคร เกี่ยวข้องม> ป.ช., ม.ว.ม. |
| --- | --- |
สาคร ใน พ.ศ. 2554
ข้อมูลส่วนบุคคล
เกิด: 21 กันยายน พ.ศ. 2505 (62 ปี) อำเภอเหนือคลอง จังหวัดกระบี่ ประเทศไทย
พรรคการเมือง: ประชาธิปัตย์ (2550–ปัจจุบัน)
คู่สมรส: เพชรารัตน์ เกี่ยวข้อง

สาคร เกี่ยวข้อง (เกิด 21 กันยายน พ.ศ. 2505) ชื่อเล่น แดง อดีตสมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์ อดีตรองประธานสภาองค์การบริหารส่วนจังหวัดกระบี่
ประวัติ

สาคร เกิดเมื่อวันที่ 21 กันยายน พ.ศ. 2505) ที่อำเภอเหนือคลอง จังหวัดกระบี่ เป็นบุตรนายกงซิ่น นางดลใจ เกี่ยวข้อง เป็นลูกพี่ลูกน้องกับสฤษฏ์พงษ์ เกี่ยวข้อง สมรสกับนางเพชรารัตน์ เกี่ยวข้อง (สกุลเดิม: จิวากานนท์) มีบุตร 1 คน
สำเร็จการศึกษาชั้นมัธยมศึกษา จากโรงเรียนอำมาตย์พานิชนุกูล จังหวัดกระบี่ จากนั้นเข้าศึกษาชั้นเตรียมอุดมศึกษาที่โรงเรียนสันติราษฎร์วิทยาลัย กรุงเทพฯ และศึกษาต่อในระดับปริญญาตรี สาขาเศรษฐศาสตร์ ที่มหาวิทยาลัยหอการค้าไทย สำเร็จการศึกษาสูงสุดในระดับปริญญาโท บริหารธุรกิจมหาบัณฑิต จากมหาวิทยาลัยราชภัฏภูเก็ต
การทำงาน

สาคร เประกอบอาชีพด้านธุรกิจส่วนตัวในจังหวัดกระบี่ เคยดำรงตำแหน่งกรรมการหอการค้าจังหวัดกระบี่ และเป็นรองประธานสภาองค์การบริหารส่วนจังหวัดกระบี่ ต่อมาได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดกระบี่ สังกัดพรรคประชาธิปัตย์ สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับเลือกตั้งต่อมาอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การทำงาน > สมาชิกสภาผู้แทนราษฎร

สาคร เกี่ยวข้อง ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกระบี่ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกระบี่ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกระบี่ สังกัดพรรคประชาธิปัตย์
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พาณิภัค วงศ์พัฒนกิจ

เรืออากาศโทหญิง พาณิภัค วงศ์พัฒนกิจ (เกิด 8 สิงหาคม พ.ศ. 2540) ชื่อเล่น เทนนิส อดีตนักกีฬาเทควันโดหญิงทีมชาติไทย ได้รับเหรียญรางวัลในการแข่งขันกีฬาโอลิมปิกฤดูร้อนสามสมัยซ้อนได้แก่ เหรียญทองจาก โตเกียว 2020 ปารีส 2024 และเหรียญทองแดงจากรีโอ 2016 ในรุ่นน้ำหนักไม่เกิน 49 กิโลกรัม แชมป์เทควันโดโลกปี 2015 รุ่นไม่เกิน 46 กิโลกรัม และปี 2019 รุ่นไม่เกิน 49 กิโลกรัม ปัจจุบันดำรงตำแหน่ง นายทหารกีฬาสโมสรและกิจกรรมพิเศษ แผนกกีฬาสโมสรและกิจกรรมพิเศษกองการสโมสร กรมสวัสดิการทหารอากาศ กองทัพอากาศ
พาณิภัคเป็นแชมป์เทควันโดโลกคนที่ 4 ของไทย และยังเป็นเจ้าของเหรียญทองแรกของกีฬาเทควันโด รุ่นเยาวชนหญิง ไม่เกิน 44 กิโลกรัม จากกีฬาโอลิมปิกเยาวชนฤดูร้อน 2014 ที่เมืองหนานจิง ประเทศจีน เป็นนักกีฬาเทควันโดคนที่ 2 ของไทย ที่สามารถคว้าเหรียญทองจากการแข่งขันครั้งนี้ต่อจากวรวงษ์ พงษ์พานิช ซึ่งเป็นนักกีฬาเทควันโดคนแรกที่คว้าเหรียญทองจากกีฬาโอลิมปิกเยาวชนฤดูร้อน 2010 ที่ประเทศสิงคโปร์
พาณิภัคถือเป็นนักเทควันโดคนแรกของประเทศไทยที่ได้รับเหรียญทองจากการแข่งกีฬาโอลิมปิก และเป็นนักกีฬาไทยคนแรกที่คว้าเหรียญทองโอลิมปิกสองสมัยติดต่อกัน ปัจจุบันเป็นนักเทควันโดอันดับหนึ่งของโลก ทำสถิติไม่แพ้ใครมาเกือบ 13 ปี
ประวัติ

พาณิภัค วงศ์พัฒนกิจ มีชื่อเล่นว่า "เทนนิส" แต่เพื่อน ๆ หรือคนรู้จักจะเรียกเพียงสั้น ๆ ว่า "นิส" เป็นบุตรสาวของนายสิริชัย วงศ์พัฒนกิจ อดีตศึกษานิเทศก์ สำนักเขตพื้นที่การศึกษาประถมศึกษาสุราษฎร์ธานี เขต 2 และรองหัวหน้าพรรคครูไทยเพื่อประชาชน บิดาเป็นนักกีฬาฟุตบอล กรีฑา ว่ายน้ำ และนางวันทนา วงศ์พัฒนกิจ (สกุลเดิม : ไล่เช้ง) (ถึงแก่กรรม) อดีตอาจารย์โรงเรียนวัดท่าไทร (ดิตถานุเคราะห์) เป็นอดีตนักกีฬาว่ายน้ำ และผู้นำการออกกำลังกายแอโรบิก พาณิภัคสำเร็จการศึกษาระดับชั้นประถมศึกษาจากโรงเรียนอนุบาลสุราษฎร์ธานี ชั้นมัธยมศึกษาตอนต้นจากโรงเรียนสุราษฎร์พิทยา จังหวัดสุราษฎร์ธานี ชั้นมัธยมศึกษาตอนปลายจากโรงเรียนเทพลีลา กรุงเทพมหานคร และระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย สาขาวิทยาศาสตร์การกีฬาและการออกกำลังกาย ปัจจุบันสำเร็จการศึกษาระดับปริญญาโท คณะรัฐศาสตร์ มหาวิทยาลัยกรุงเทพธนบุรี
พาณิภัคเป็นบุตรคนสุดท้องในจำนวนพี่น้อง 3 คน พี่คนโต คือ นาวาอากาศโทหญิงกรวิกา มานพ วงศ์พัฒนกิจ (ชื่อเล่น "โบว์ลิ่ง") อาจารย์สอนนักเรียนนายร้อยที่โรงเรียนเตรียมทหาร อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย และนายศราวิน วงศ์พัฒนกิจ (ชื่อเล่น "เบสบอล") อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย อดีตนักกีฬาเทควันโดได้เหรียญทองจากการแข่งขันกีฬาเยาวชนแห่งชาติ ที่จังหวัดสุโขทัย และกีฬานักเรียนนักศึกษาแห่งชาติ ที่จังหวัดขอนแก่น
เส้นทางสู่ทีมชาติ

พาณิภัคเริ่มเล่นกีฬาเทควันโดตั้งแต่อายุ 9 ปี ได้รับการฝึกสอนจากโค้ชคนแรก คือ นายทรงศักดิ์ ทิพย์นาง ที่ยิมตาปีเทควันโด จังหวัดสุราษฎร์ธานี เข้าสู่การเป็นนักกีฬาเทควันโดเยาวชนทีมชาติในปี 2554 ขณะมีอายุเพียง 13 ปี จากการเข้าร่วมการแข่งขัน "กีฬาเยาวชนแห่งชาติ ครั้งที่ 27" ที่จังหวัดอุตรดิตถ์ โดยคว้าเหรียญทองจากการแข่งขันเทควันโด รุ่นไม่เกิน 42 กก.หญิง เนื่องจากเป็นนักกีฬาที่มีรูปร่างสูง และมีหน่วยก้านดี ทำให้ชเว ยองซอก ผู้ฝึกสอนเทควันโดชาวเกาหลีใต้ เรียกตัวเข้ามาฝึกซ้อมและคัดเลือกเป็นนักกีฬาเทควันโดตัวแทนทีมชาติไทย เธอได้รับแรงบันดาลใจจากพี่ชายในการเล่นกีฬาเทควันโด มีนักกีฬาเทควันโดในดวงใจ คือ เยาวภา บุรพลชัย และมีนักกีฬารุ่นพี่ คือ ชนาธิป ซ้อนขำ เป็นแบบอย่างในการฝึกซ้อม
นักกีฬาเทควันโดรุ่นเยาวชน > พ.ศ. 2554

ในปี 2554 พาณิภัคเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 42 กก.หญิง ซึ่งเป็นการแข่งขันเทควันโดครั้งแรกในฐานะเยาวชนทีมชาติไทย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 6 คน ประกอบด้วย แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 8 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน ณัฐภัทร ตันตรามาตย์ แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต
นักกีฬาเทควันโดรุ่นเยาวชน > พ.ศ. 2555

ในปี 2555 เข้าร่วมการแข่งขันเทควันโด รายการ "เทรลเลบอร์ก โอเพ่น 2012" ที่เมืองเทรลเลบอร์ก ประเทศสวีเดน คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 44 กก.หญิง ที่เมืองชาร์มเอลชีค ประเทศอียิปต์ จากนั้นเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" รุ่นไม่เกิน 49 กก.หญิง ที่เมืองโฮจิมินห์ ประเทศเวียดนาม และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 2 จากรายการนี้ หลังจากนั้นเธอได้รับการคัดเลือกไปเก็บตัวนักกีฬาเทควันโดชุดโอลิมปิก ลอนดอนเกมส์ ซึ่งจัดขึ้นที่ประเทศอังกฤษ โดยเดินทางไปเก็บตัวที่ประเทศเกาหลีใต้ ภายใต้การฝึกซ้อมของชเว ยองซอก โค้ชชาวเกาหลีใต้ พาณิภัคเป็นตัวสำรองคู่ซ้อมของชนาธิป ซ้อนขำ ซึ่งได้รับเหรียญทองแดงจากการแข่งขันเทควันโด รุ่นไม่เกิน 49 กก.หญิง ในการแข่งขัน "โอลิมปิกเกมส์ 2012" ที่กรุงลอนดอน ประเทศอังกฤษ
นักกีฬาเทควันโดรุ่นเยาวชน > พ.ศ. 2556

ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" ที่เมืองลาสเวกัส ประเทศสหรัฐอเมริกา คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญทอง รุ่นไม่เกิน 44 กก.หญิง จากนั้นเข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทอง รุ่นไม่เกิน 44 กก.หญิง ซึ่งเป็นการคว้าแชมป์สมัยที่ 3 จากรายการนี้ และเข้าร่วมการแข่งขันเทควันโด รายการ "Asian Youth Games 2013" ที่เมืองหนานจิง สาธารณรัฐประชาชนจีน คว้าเหรียญเงิน รุ่นไม่เกิน 47 กก.หญิง โดยเข้าร่วมการแข่งขันกับรามณรงค์ เสวกวิหารี นักกีฬาเทควันโด รุ่นไม่เกิน 53 กก.ชาย นอกจากนี้ยังเป็นนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 46 กก.หญิง ผลจากการแข่งขันทำให้พาณิภัคได้เพียงเหรียญเงิน เนื่องจากพ่ายคะแนนให้กับนักกีฬาเจ้าภาพแบบค้านสายตา จากการถูกเตะไปที่ศีรษะ ทำให้คะแนนขึ้นเป็น 7-5 ทางโค้ชขอยื่นประท้วงแต่ก็ไม่มีการกลับคำตัดสิน ซึ่งเป็นการแข่งขันที่สร้างความเสียใจและเป็นบทเรียนให้กับเธอพอสมควร
นักกีฬาเทควันโดรุ่นเยาวชน > พ.ศ. 2557

ในปี 2557 เข้าร่วมการแข่งขันเทควันโด รายการ "เทรลเลบอร์ก โอเพ่น 2014" ที่เมืองเทรลเลบอร์ก ประเทศสวีเดน คว้าเหรียญทองแดง รุ่นไม่เกิน 46 กก.หญิง พาณิภัคเป็นหนึ่งในนักกีฬาเทควันโดที่เข้าร่วมการแข่งขัน "2014 Nanjing YOG Qualification Tournament" หรือ กีฬาโอลิมปิกเยาวชนรอบคัดเลือก ซึ่งจัดขึ้นที่ไทเป ประเทศไต้หวัน เป็นการแข่งขันเพื่อคว้าโควต้าไปเล่นรอบสุดท้ายในมหกรรมกีฬายูธโอลิมปิกเกมส์ ครั้งที่ 2 เธอสามารถคว้าเหรียญทองจากกีฬาเทควันโด รุ่นเยาวชนหญิง ไม่เกิน 44 กก. เป็นนักกีฬาเยาวชนคนที่ 12 ของไทยที่สามารถคว้าตั๋วเข้าร่วมการแข่งขันในมหกรรมกีฬายูธโอลิมปิกเกมส์ ครั้งที่ 2 จากนักกีฬาเยาวชนทีมชาติไทยทั้งหมด 37 คนที่เข้าร่วมการแข่งขัน โดยเอาชนะคะแนนนักกีฬาจากเวียดนาม 7-0 ในรอบชิงชนะเลิศ คว้าโควต้าเข้าร่วมการแข่งขันในมหกรรมกีฬายูธโอลิมปิกเกมส์ได้สำเร็จร่วมกับเทวินทร์ หาญปราบ นักกีฬาเทควันโด รุ่นเยาวชนชาย ไม่เกิน 48 กก. ที่คว้าเหรียญทองมาได้เช่นกัน
หลังจากนั้นพาณิภัคก็สามารถคว้าเหรียญทองจากกีฬาเทควันโด ในมหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน ซึ่งเป็นเหรียญทองเหรียญแรกของทัพนักกีฬาไทย เธอสามารถสร้างประวัติศาสตร์ให้กับวงการเทควันโดไทยอีกครั้ง ด้วยการเอาชนะคะแนนเหงียน ธิ ธู ธุย นักกีฬาจากเวียดนาม 12-0 ในรอบแรก ฟาราห์นาซ ยาคูบี้ นักกีฬาจากอัฟกานิสถาน 19-0 ในรอบก่อนรองชนะเลิศ เฉิน ซิ ติง นักกีฬาจากไต้หวัน 8-1 ในรอบรองชนะเลิศ และเอาชนะแคเรน ออซเบค นักกีฬาจากอาเซอร์ไบจาน 21-1 ในรอบชิงชนะเลิศ เป็นนักกีฬาเทควันโดหญิงคนที่ 2 ที่คว้าเหรียญทองจากการแข่งขันในมหกรรมกีฬายูธโอลิมปิกเกมส์
นักกีฬาเทควันโดรุ่นประชาชน > พ.ศ. 2557

พาณิภัคเป็นนักกีฬาเทควันโดที่เพิ่งก้าวเข้ามาเล่นในรุ่นประชาชน โดยก่อนหน้านี้ได้สร้างผลงานในระดับเยาวชนไว้มากมาย เธอได้เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 46 กก.หญิง ที่เมืองทาชเคนต์ ประเทศอุซเบกิสถาน เธอเป็นนักกีฬาเพียงคนเดียวที่สามารถคว้าเหรียญทองได้สำเร็จ และเป็นการแข่งขันเทควันโดรุ่นประชาชนเป็นครั้งแรก
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน พาณิภัคชนะคะแนนนักกีฬาจากเวียดนาม 9-3 รอบ 8 คน ชนะคะแนนนักกีฬาจากลาว 16-0 รอบรองชนะเลิศ พ่ายคะแนนนักกีฬาจากไต้หวัน 4-5 คว้าเหรียญทองแดง รุ่นไม่เกิน 46 กก.หญิง และเข้าร่วมการแข่งขันเทควันโด รายการ "2014 WTF World Grand Prix Final" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ